Diari Oficial de la Generalitat Valenciana


Sumari del DOGV 8472, del 25-01-2019 (2019/658)

RESOLUCIÓ de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8472

Data del DOGV
:   25-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/658


Data del document
:   28-12-2018

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives

RESOLUCIÓ de 28 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen els acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019. [2019/658]  
La Llei 13/2016, de 29 de desembre, de mesures fiscals, de gestió administrativa i financera, i d'organització de la Generalitat, en modificar determinats preceptes de la Llei 5/1997, de 25 de juny, de la Generalitat, per la qual es regula el Sistema de Serveis Socials en l'àmbit de la Comunitat Valenciana, estableix l'acció concertada com a forma de provisió de les prestacions del Sistema Públic de Serveis Socials, i aclareix que els acords d'acció concertada són instruments organitzatius de naturalesa no contractual a través dels quals les administracions competents podran organitzar la prestació de serveis a les persones de caràcter social amb un finançament, accés i control que siguen de la seua competència.  
Per Decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social, s'aprova el reglament que regula els requisits, el procediment, contingut i les condicions bàsiques per a la implantació, l'execució i el desenvolupament dels acords d'acció concertada.  
D'acord amb l'article 13 d'aquest Decret, correspon a la persona titular de la conselleria competent en matèria de serveis socials efectuar la convocatòria de concerts amb entitats d'iniciativa social, mitjançant resolució, que ha de recollir aquells aspectes i elements que estableix aquesta norma, amb delimitació de l'objecte i, si escau, del nombre de places i de les característiques de les prestacions susceptibles de concert; i també els criteris de valoració d'entitats, centres i serveis per a la resolució del procediment de selecció i adopció d'acords d'acció concertada, tant en funció de les disponibilitats pressupostàries, com de la necessària continuïtat i garantia de qualitat del servei que van prestant les entitats d'iniciativa social, sota els principis de transparència, publicitat i no discriminació  
Dins de l'estructura orgànica de la Vicepresidència i Conselleria d'Igualtat i Polítiques Inclusives, la Direcció General de l'Institut Valencià de les Dones i per la Igualtat de Gènere disposa del programa pressupostari 323.10, Igualtat de gènere, per a l'execució dels seus objectius, entre els quals es troben: desenvolupar polítiques d'integració social i protecció de col·lectius de dones en risc d'exclusió social i ampliar la xarxa de la Generalitat d'atenció social a víctimes de violència de gènere i millorar la seua eficàcia, i també contribuir a eliminar qualsevol situació de violència sobre la dona; la xarxa de la Generalitat d'assistència social integral a les víctimes de violència sobre la dona està composta a més dels serveis de règim ambulatori per serveis de règim residencial.  
Tot i que als recursos propis se'ls dona una utilització òptima, la demanda de serveis i places en centres d'atenció social a dones víctimes de violència de gènere i/o risc d'exclusió social supera àmpliament els mitjans i recursos de què disposen el conjunt de les Administracions públiques, i conscients de la situació d'emergència en la qual es troben aquestes dones i a la qual cal donar una resposta immediata i urgent, és necessari, donada la importància del Tercer Sector, implementar l'actual sistema públic de serveis socials, mitjançant la fórmula de provisió de serveis socials a través de l'acció concertada amb els dispositius de les entitats d'iniciativa social especialment qualificades per a l'atenció a aquest col·lectiu de dones.  
  
En virtut de l'exposat, i en ús de les facultats que confereix l'article 15 del Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives, i a proposta de la directora general de l'Institut Valencià de les Dones i per la Igualtat de Gènere, resolc:  
  
Primer  
Aprovar la convocatòria pública dels acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social per a l'any 2019, conformement amb el que es disposa en l'annex I de condicions generals de la convocatòria i els models que figuren en els annexos II, III, IV, V i VI de la present resolució, i ordenar-ne la publicació en el Diari Oficial de la Generalitat Valenciana.  
  
Segon  
La present convocatòria de concerts socials es realitza pel procediment de tramitació anticipada d'expedients de despesa, establit en l'Ordre de 26 de setembre de 1994, de la Conselleria d'Economia i Hisenda. El Projecte de la Llei de pressupostos de la Generalitat per a l'exercici 2019 estableix la línia S5237000, denominada «Acció concertada centres exclusió social i violència de gènere», en l'aplicació pressupostària 30.86.36.7596234.42.7, destinada a la mencionada finalitat i dotada amb un import de 6.427.300 euros.  
L'import màxim estimat destinat a la present convocatòria és de 5.596.932,78 euros, no obstant això, l'eficàcia de la present convocatòria queda condicionada a l'existència, en els pressupostos de la Generalitat per a l'exercici 2019, de crèdit adequat i suficient per a atendre els concerts socials determinats en aquesta resolució.  
A aquest efecte, una vegada aprovats els pressupostos de la Generalitat per a l'exercici 2019, la Conselleria d'Igualtat i Polítiques Inclusives publicarà en el Diari Oficial de la Generalitat Valenciana, una Resolució que especifique la línia pressupostària i l'import global que es destina al finançament d'això.  
  
Tercer  
Es delega en la persona titular de la Direcció General de l'Institut Valencià de les Dones i per la Igualtat de Gènere la resolució del procediment d'acció concertada a què es refereix aquesta convocatòria, i també la decisió respecte de la pròrroga dels concerts.  
  
Quart  
Així mateix es faculta la persona titular de la Direcció General de l'Institut Valencià de les Dones i per la Igualtat de Gènere en l'àmbit de les seues competències, i es delega en ella, a dictar totes les instruccions que siguen necessàries, tant per a l'execució i aplicació de la present resolució, com per a l'adequada gestió dels concerts en el seu àmbit funcional.  
Contra la present resolució, que posa fi a la via administrativa, es pot interposar un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació. Així mateix, amb caràcter potestatiu es pot interposar un recurs de reposició en el termini d'un mes a comptar des de l'endemà de la seua publicació, davant el mateix òrgan que ha dictat la resolució. Tot això de conformitat amb el que s'estableix en els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puguen exercitar, si escau, qualsevol altre que estimen procedent.  
  
València, 28 de desembre de 2018. La vicepresidenta del Consell i consellera d'Igualtat i Polítiques Inclusives: Mónica Oltra Jarque  
  
  
ANNEX I  
Condicions generals de la convocatòria dels acords d'acció concertada en matèria de serveis socials en el sector d'atenció a dones víctimes de violència i/o risc d'exclusió social.  
  
Índex  
Títol I. Disposicions generals  
Article 1. Àmbit d'aplicació  
Article 2. Objecte del concert  
Article 3. Serveis a concertar: nombre de places i tipologia de serveis  
Article 4. Durada  
Article 5. Cobertura de places i accés als serveis per les persones usuàries  
Títol II. Del procediment de concertació  
Capítol I. Requisits  
Article 6. Sol·licitants  
Article 7. Requisits generals  
Capítol II. Iniciació del procediment  
Article 8. Inici d'ofici  
Article 9. Forma, termini i lloc de presentació de sol·licituds  
Article 10. Documentació i informació que ha d'acompanyar a la sol·licitud  
Capítol III. Ordenació i instrucció del procediment  
Article 11. Òrgan competent per a la tramitació i instrucció del procediment. Esmena  
Article 12. Criteris de selecció i valoració d'entitats  
Article 13. Comissió d'avaluació  
Article 14. Proposta de resolució  
Capítol IV. Finalització del procediment de selecció  
Article 15. Resolució de concessió  
Article 16. Contingut de la resolució en relació amb les places i serveis concertats  
Article 17. Publicació de la resolució  
Article 18. Recursos  
Capítol V. Formalització dels concerts  
Article 19. Condicions prèvies a la formalització  
Article 20. Formalització del concert social  
Títol III. Finançament de l'acció concertada  
Article 21. Mòduls econòmics. Càlcul de l'import de l'anualitat del concert social  
Article 22. Prohibició de cobrament a persones usuàries  
Article 23. Justificació de despeses i de prestació del servei  
Article 24. Pagament del cost del concert social  
Article 25. Comprovació i control de la despesa  
Títol IV. Execució dels concerts.  
Article 26. Obligacions de l'Administració concertant  
Article 27. Obligacions de les entitats titulars dels centres i serveis concertats  
Article 28. Qualitat dels serveis: actuacions de control i seguiment  
  
Article 29. Contractació d'activitats accessòries amb terceres persones  
Article 30. Resolució de conflictes  
Article 31. Inspecció i control ordinari  
Títol V. Condicions tècniques per a la realització de les prestacions i serveis.  
Article 32. Centres d'acolliment per a dones en situació de risc d'exclusió social  
Article 33. Habitatges tutelats per a dones en situació de risc d'exclusió social  
Article 34. Habitatges tutelats per a dones víctimes de tràfic  
Article 35. Habitatges tutelats per a víctimes de violència de gènere amb especial vulnerabilitat  
Article 36. Centre d'emergències per a dones víctimes de violència de gènere  
Article 37. Titulacions  
Article 38. Ús de les habitacions  
Article 39. Òrgan de participació dels centres concertats  
Article 40. Normativa sectorial aplicable  
Títol VI. Concertació de serveis addicionals i modificació i revisió dels concerts  
Article 41. Concertació de serveis addicionals  
Títol VII. Revisió i modificació dels concerts  
Article 42. Modificació dels concerts  
Article 43. Revisió i modificació de les condicions econòmiques  
  
Article 44. Protecció de dades  
  
  
TÍTOL I  
Disposicions generals  
  
Article 1. Àmbit d'aplicació  
Per la present convocatòria, la Conselleria competent en matèria de serveis socials pot encomanar a entitats d'iniciativa social, mitjançant acords d'acció concertada, a través del procediment de concertació, la provisió dels serveis susceptibles d'acció concertada determinats en l'apartat V) de l'annex del decret 181/2017, de 17 de novembre, del Consell, pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social:  
a) Servei de centres especialitzats per a dones en risc d'exclusió social.  
b) Servei de centres residencials d'acolliment a víctimes de violència de gènere.  
  
Article 2. Objecte del concert  
1. Constitueix l'objecte del concert, segons es determina en la present convocatòria, la reserva i l'ocupació de places en centres d'atenció residencial especialitzats per a dones en risc d'exclusió social i/o víctimes de violència de gènere per a la seua ocupació per les persones usuàries del sistema públic de serveis socials, sense necessitat de cobrir la totalitat de places autoritzades del recurs.  
2. Les places dels serveis que siguen concertats s'integraran en la Xarxa Pública Valenciana de Serveis Socials.  
  
Article 3. Serveis a concertar: nombre de places i tipologia de serveis  
1. D'acord amb les disponibilitats pressupostàries existents, les necessitats d'atenció social, la població que actualment es troba sent atesa i la demanda de places de nova creació en determinades àrees geogràfiques, constitueix l'objecte específic de la convocatòria els serveis corresponents a 250 places que, en l'àmbit de la Comunitat Valenciana a continuació es detallen:  
a) Centres especialitzats per a dones en risc d'exclusió social: 205 places.  
b) Centres residencials d'acolliment a víctimes de violència de gènere: 45 places.  
  
Article 4. Durada  
1. Els concerts socials que se subscriguen a l'empara de la present convocatòria tindran efectes des de la data fixada en la resolució de concessió, i han d'acabar, en tot cas, el dia 31 de desembre de 2019, sense perjudici de la seua possible pròrroga.  
2. El concert pot prorrogar-se, de mutu acord, amb anterioritat a la data de conclusió per resolució de l'òrgan competent per a la seua decisió, quan concórreguen les circumstàncies establides en l'article 35 del Decret 181/2017, mitjançant pròrroga anual dels serveis concertats. La durada del concert pot prorrogar-se per un període màxim de dos anys.  
  
3. Qualsevol ampliació de la durada dels acords d'acció concertada amb entitats d'iniciativa social, que siguen subscrits mitjançant pròrroga, requerirà l'existència de crèdit adequat i suficient amb càrrec al corresponent programa pressupostari establit en els pressupostos de la Generalitat.  
  
Article 5. Cobertura de places i accés als serveis per les persones usuàries  
1. L'accés a les places concertades és sempre a través del procediment i òrgan administratiu que designe l'Administració per a l'ocupació d'aquestes.  
2. Mitjançant resolució de la direcció territorial de la Conselleria s'assignaran les places concertades a la seua província a les dones i menors que les acompanyen.  
3. El centre concertat admetrà a la dona sola o acompanyada de menors a càrrec seu, derivada per a la seua atenció.  
4. No obstant el que es disposa en l'apartat 2, les persones que es troben ja ateses en qualsevol dels centres en el moment d'entrada en vigor del concert, i que complisquen els requisits establits per a ser usuàries de l'acció concertada, podran continuar en la mateixa plaça. En tot cas, és necessària resolució expressa de l'òrgan competent.  
TÍTOL II  
Del procediment de concertació  
  
CAPÍTOL I  
Requisits  
  
Article 6. Sol·licitants  
1. Conformement amb el marc normatiu vigent en la Comunitat Valenciana, podran participar en el règim d'acció concertada de serveis socials les entitats d'iniciativa social, que complisquen els requisits legals i reglamentaris establits.  
2. Es consideren entitats d'iniciativa social les fundacions, associacions, organitzacions de voluntariat i altres entitats sense ànim de lucre que realitzen activitats de serveis socials. Així mateix es consideren incloses les societats cooperatives qualificades d'entitats sense ànim de lucre conformement amb la seua normativa específica.  
  
Article 7. Requisits generals  
D'acord amb el que es disposa en l'article 7 del Decret 181/2017, podran sol·licitar i accedir al règim d'acció concertada les entitats d'iniciativa social prestadores de serveis socials que complisquen els següents requisits:  
a) Estar inscrites com cal en el Registre general dels titulars d'activitats, de serveis i centres d'acció social de la Comunitat Valenciana, creat pel Decret 91/2002, de 30 de maig, del Consell.  
b) Disposar el centre d'autorització de funcionament, conformement amb la normativa general de serveis socials i la normativa sectorial, o estar en disposició d'obtenir-la abans de la finalització del termini de presentació de sol·licituds. En tot cas, en el moment de l'adjudicació del concert, l'entitat ha de disposar de l'autorització de funcionament.  
  
c) Trobar-se al corrent en el pagament de les obligacions tributàries i de la Seguretat Social.  
d) Acreditar o estar en condicions de disposar d'un certificat de qualitat del centre, abans de la data de finalització del concert social. I en tot cas, abans de la concessió de la pròrroga.  
e) Acreditar la titularitat del centre (espai físic en el qual es presten els serveis) o la disponibilitat per qualsevol títol jurídic vàlid per un període no inferior al de la vigència del concert, i també l'autorització de l'entitat o persona titular del local on està situat el centre.  
  
f) No estar incursa en les prohibicions que estableix l'article 8 del Decret 181/2017, de 17 de novembre, del Consell.  
  
CAPÍTOL II  
Iniciació del procediment  
  
Article 8. Iniciació d'ofici  
El procediment de concertació s'inicia d'ofici, amb la publicació de la present resolució, i s'impulsarà d'ofici en tots els seus tràmits, respectant els principis de transparència, publicitat i no discriminació, i també la resta de principis generals establits en l'article 62 de la Llei 5/1997, de 25 de juny, de la Generalitat, per la qual es regula el Sistema de Serveis Socials en l'àmbit de la Comunitat Valenciana i en l'article 4 del decret que la desplega.  
  
Article 9. Forma, termini i lloc de presentació de sol·licituds  
1. La sol·licitud de participació en el procediment de concertació es formularà segons model de Sol·licitud de subvenció general que estarà accessible en la seu electrònica de la Generalitat, https://sede.gva.es (Procediments administratius) i ha d'anar acompanyada per la documentació establida en l'article 10 d'aquesta resolució.  
2. El termini de presentació de sol·licituds de la present convocatòria és d'un mes a partir del següent al de la seua publicació en el Diari Oficial de la Generalitat Valenciana.  
3. Es presentarà una sol·licitud per cada centre les places del qual l'entitat ofereix per a concert. Les places oferides han de coincidir amb algun dels mòduls indicats en l'article 21 d'aquesta resolució.  
4. La presentació de sol·licituds i documentació annexa s'ha de fer de forma telemàtica, per a la qual cosa les persones i entitats interessades utilitzaran l'aplicació dissenyada i que estarà disponible en el Catàleg de serveis públics interactius de la Generalitat a través de la seu electrònica (portal https://sede.gva.es, apartat Serveis en línia).  
5. A l'efecte de participació en la present convocatòria, es considera que la mateixa subscripció de la sol·licitud de concert social per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
a) Sol·licitar l'oportú concert social.  
b) Autoritzar la Direcció General perquè obtinga de les bases de dades corresponents la següent informació:  
- Document d'identitat (DNI) de la persona representant legal de l'entitat sol·licitant.  
- Certificació que l'entitat està al corrent de les obligacions tributàries (Hisenda estatal, AEAT).  
- Certificació que l'entitat està al corrent de les obligacions tributàries (Hisenda Autonòmica, Generalitat Valenciana)  
- Certificació que l'entitat està al corrent de les obligacions amb la Seguretat Social.  
- En cas de no autoritzar-ho, ha de presentar la documentació corresponent.  
6. Així mateix, en estar establida la tramitació d'aquest procediment per mitjans telemàtics, tots els tràmits que afecten les persones interessades per a l'exercici dels seus drets i obligacions, i també l'esmena de la sol·licitud, s'han de fer per aquest medi.  
  
Article 10. Documentació i informació que s'ha d'adjuntar a la sol·licitud  
1. La sol·licitud ha de portar, adjunta, la següent documentació:  
a) Certificat acreditatiu de l'acord adoptat per l'òrgan competent de l'entitat en el qual s'autoritze el representant legal a la participació en el procediment de selecció i la sol·licitud del concert social.  
  
b) Certificat d'estar al corrent de les obligacions tributàries amb la Hisenda estatal i autonòmica i de les obligacions amb la Seguretat Social, en cas que no autoritzen la consulta interactiva d'aquesta informació.  
  
c) Declaració responsable de l'entitat de no estar incursa en cap causa de prohibició per a concertar.  
d) Projecte del centre, en document lliure que ha d'incloure, almenys el següent contingut: Objectius generals i específics, metodologia i fases d'intervenció, activitats individuals i grupals a desenvolupar, sistema i mecanismes d'avaluació del projecte i indicadors d'avaluació.  
  
e) Memòria tècnica del centre (annex III), on es conté la informació necessària per a la valoració de la sol·licitud.  
f) Relació de professionals i personal d'atenció directa amb què compta el centre en el moment de la sol·licitud, amb indicació del nom i dels cognoms dels seus components, lloc de treball, titulació, tipus de relació laboral d'aquests amb l'entitat titular, antiguitat, nombre d'hores diàries o setmanals de dedicació de cadascun d'ells i funcions que realitzen (annex IV). En el cas que siga necessari adequar el personal dels centres per a poder concertar o en el cas de centres de nova creació, s'aportarà a més una declaració responsable de contractació del personal requerit per al correcte funcionament d'aquest recurs, i s'ha d'aportar la documentació prèviament indicada en el termini d'un mes després de la formalització de l'acord d'acció concertada, i també una adscripció dels mitjans necessaris.  
g) Declaracions responsables corresponents a les clàusules socials, conformement amb l'apartat E de l'annex II.  
h) Document d'alta de domiciliació bancària amb el compte designat per a la percepció de concerts socials, conformement amb el model que consta com a annex V.  
i) Declaració responsable subscrita per la persona que exerceix la representació de l'entitat que tot el personal que presta el servei, inclòs el voluntariat, en exercir professió, ofici i activitat que implica contacte habitual amb menors, compleix el requisit establit en l'article 13.5 de la Llei orgànica 1/1996, de 15 de gener, de protecció jurídica del menor, i en l'article 8.4 de la Llei 45/2015, de 14 d'octubre, de voluntariat, relatiu a no haver sigut condemnat per sentència ferma en els delictes indicats en aquests preceptes. En el cas que un treballador o treballadora de manera sobrevinguda incomplisca aquesta obligació, l'entitat ha de substituir-lo/a de forma immediata. En el termini d'un mes després de la formalització de l'acord d'acció concertada s'han d'aportar els certificats de penals de tot el personal.  
j) Escriptura o document de constitució, de modificació, estatuts o acte fundacional, on conste la finalitat de l'entitat.  
k) Certificat acreditatiu d'experiència en l'atenció a dones i els seus fills i filles, i també la resta dels requisits a tindre en compte en el barem.  
l) Certificat de qualitat del centre o servei, expedit en data anterior a la finalització del termini de presentació de sol·licituds. Les entitats que no puguen acreditar aquest requisit han de presentar declaració responsable en la qual es comprometen a complir el que s'estableix en l'article 7. d) de la present convocatòria.  
2. Durant la fase d'instrucció l'Administració incorporarà d'ofici:  
  
a) Certificat o document acreditatiu de la inscripció de l'entitat titular en el Registre d'entitats titulars d'activitats socials de la conselleria competent en matèria de serveis socials, amb data d'inscripció en aquest, per a acreditar l'antiguitat.  
b) Certificat o document acreditatiu de la inscripció d'autorització de funcionament del centre o de la inscripció en el Registre de centres i serveis de la conselleria competent en matèria de serveis socials, amb data d'autorització o d'inscripció.  
  
CAPÍTOL III  
Ordenació i instrucció del procediment  
  
Article 11. Òrgan competent per a la tramitació i instrucció del procediment. Esmena  
1. La instrucció dels procediments de concertació correspon a la Direcció General de l'Institut Valencià de les Dones i per la Igualtat de Gènere, que s'encarregarà de verificar la documentació presentada en el procediment i la seua baremació, i també l'avaluació tècnica.  
  
2. Una vegada revisada la documentació, quan la sol·licitud no complisca els requisits exigits o no s'hi adjunte la documentació preceptiva, l'òrgan instructor realitzarà un requeriment perquè, de conformitat amb l'exigit en la llei i en les seues disposicions de desenvolupament, s'esmene la falta o s'adjunten els documents preceptius, amb indicació que, si així no es fera en el termini de 10 dies hàbils, es consideraria que ha desistit de la seua petició, després de la resolució que ha de ser dictada en els termes determinats en la legislació de procediment administratiu comú.  
3. Una vegada finalitzada la instrucció de tots els expedients, l'òrgan instructor elevarà a la Comissió d'Avaluació la relació d'entitats els centres de les quals compleixen els requisits, amb la proposta de puntuació.  
  
Article 12. Criteris de selecció i valoració d'entitats  
1. La valoració de les sol·licituds s'efectuarà atenent als següents criteris de selecció i valoració d'entitats:  
a) Els anys d'experiència acreditada: en aquest apartat es considerarà l'experiència acreditada per part de l'entitat en la prestació de serveis d'atenció residencial a dones en situació d'exclusió social i/o víctimes de violència de gènere. L'experiència en el cas de places per a víctimes de tràfic d'éssers humans, és acreditada mitjançant la prestació de serveis en aqueix àmbit especialitzat.  
Aquest criteri es valorarà amb un màxim de 20 punts, a raó de dos punts per any acreditat en serveis d'atenció residencial a dones en situació d'exclusió social i/o víctimes de violència de gènere. En els períodes inferiors a un any s'atorgarà una puntuació de 0,16 per cada mes complet. En el cas d'experiència en serveis d'atenció residencial a altres col·lectius de serveis socials, es valorarà amb 0,75 punts per any complet, i 0,06 punts per mes complet.  
Els serveis o treballs efectuats s'acrediten: quan la destinatària siga una entitat del sector públic, mitjançant certificats expedits o visats per l'òrgan competent. No és necessària l'aportació d'aquests certificats quan els serveis o treballs s'hagen realitzat per a la Conselleria d'Igualtat i Polítiques Inclusives. En aquest cas n'hi ha prou amb la mera relació d'aquests treballs, i, quan la destinatària siga un subjecte privat, mitjançant un certificat expedit per aquest o, mancant aquest certificat, mitjançant una declaració de l'empresari o empresària.  
b) La continuïtat en l'atenció o qualitat prestada: es valorarà amb un màxim de 10 punts, el grau de la continuïtat en l'atenció amb l'adequació de l'organització interna i les normes de funcionament a les necessitats de les usuàries i dels seus fills i filles. Aquest apartat estarà referit a dos subapartats valorables de forma independent:  
A) Organització interna del centre i de l'equip professional, i programes de seguiment de l'organització interna: fins a 5 punts.  
B) Programes de seguiment de les normes de funcionament i de resolució de queixes i conflictes: fins a 5 punts.  
c) Protocols de coordinació i col·laboració amb altres entitats públiques o privades: dirigits a la inserció sociolaboral de dones en situació de risc d'exclusió social i/o víctimes de violència de gènere. Si disposa d'algun o alguns acords o convenis subscrits a aquest efecte s'atorgarà 5 punts per acord o conveni signat fins a un màxim de 10 punts. Aquesta circumstància s'acreditarà mitjançant declaració responsable del representant de l'entitat i amb còpia compulsada de l'acord de col·laboració.  
  
d) L'arrelament o la vinculació de la persona a l'entorn d'atenció: es valorarà amb un màxim de 10 punts la proposta d'elaboració i implementació del pla d'atenció individualitzat (PAI) amb especial atenció a la vinculació de la persona a l'entorn d'atenció.  
  
e) Les bones pràctiques socials i de gestió de personal: en relació amb les clàusules socials de creació d'ocupació per a persones amb dificultats, plans d'igualtat entre dones i homes, i unes altres de caràcter social, especialment establides en l'execució de les prestacions objecte de l'acció concertada. Aquest criteri es valorarà amb un màxim de 16 punts, atesos els següents subapartats:  
1r. Haver incorporat personal amb discapacitat en l'entitat que haja d'executar l'acord d'acció concertada en percentatge superior a la quota establida legalment:  
- Més del 3 %, 6 punts.  
- Més del 2,5 %, 4 punts.  
- Més del 2 %, 2 punts.  
2n. Haver establit un pla d'igualtat entre dones i homes:  
- Pla vigent: 2 punts.  
- Pla visat i vigent: 4 punts  
3r. Tindre incorporades dones víctimes de violència de gènere o en situació de risc d'exclusió social, en l'entitat que haja d'executar l'acord d'acció concertada:  
- Més del 3 %, 6 punts.  
- Més del 2,5 %, 4 punts.  
- Més del 2 %, 2 punts.  
f) Implantació de processos de participació i decisió de les mateixes persones en els plans dels centres i en els seus projectes de vida: es valoraran els processos participatius i de decisió de les persones usuàries en els plans del centre i en el seu projecte de vida. Aquest criteri es valorarà amb un màxim de 10 punts atesos els següents subapartats:  
  
1r. Haver establit un programa o protocol d'informació a la persona usuària i/o al familiar responsable, amb els mecanismes adequats per a la informació, orientació i implicació de les persones usuàries en el seu programa d'intervenció dins del centre, i que ha de ser consensuat entre la dona i l'equip i recollit en el pla d'atenció individualitzat: fins a 5 punts.  
2n. Haver establit una programació d'activitats, subjecta a aprovació d'òrgans de participació per a la prestació dels serveis, amb l'adequada periodicitat i sistemes de seguiment dels acords: fins a 5 punts.  
  
g) Formació i supervisió de l'equip professional del centre: es valorarà la impartida per personal especialitzat extern, acreditada mitjançant declaració responsable, orientada a la millora permanent de l'organització, funcionament del centre, i qualitat de l'atenció que reben les dones i menors residents (fins a 14 punts):  
A) Formació en intervenció psicosocial, violència de gènere, i igualtat, de conformitat amb la següent escala:  
- 80 o més hores anuals de formació: 8 punts.  
- 70 hores anuals de formació: 4 punts.  
- 60 hores anuals de formació: 2 punts.  
- 50 hores anuals de formació: 1 punt.  
B) Supervisió: comptar amb supervisió de professionals externs a l'equip d'intervenció del mateix centre i a la mateixa entitat, amb titulació universitària en Treball Social o Psicologia, especialitzats en motivació, cohesió grupal, i supervisió d'equips, amb experiència en la intervenció en l'àrea de dona, amb experiència de 300 hores acreditada mitjançant declaració responsable, amb una finalitat de suport a l'equip del centre:  
- 8 hores mensuals de supervisió: 6 punts  
- 6 hores mensuals de supervisió: 2 punts  
- 4 hores mensuals de supervisió: 1 punt  
h) Activitats complementàries: es valoraran amb 10 punts les activitats que redunden en l'eficàcia i qualitat del servei:  
A) Activitats extraescolars i de reforç per als menors, que les desenvolupen persones expertes externes a l'equip: fins a 5 punts.  
  
B) Protocols d'actuació davant les diverses eventualitats que puguen presentar les persones residents: fins a un màxim de 5 punts.  
Aquest punt s'acreditarà mitjançant declaració responsable de qui represente a l'entitat.  
2. La puntuació mínima per a accedir al règim d'acció concertada s'estableix en 50 punts. D'acord amb aquests criteris de selecció, pot exigir-se una major puntuació per a l'adopció d'acords d'acció concertada, quan resulte necessari en funció de les limitacions pressupostàries o del nombre o característiques de les prestacions susceptibles de concert. En aquests casos, s'establirà la corresponent proposta de concert amb aquelles entitats que resulten amb major puntuació, fins a cobrir l'import de la consignació pressupostària existent.  
  
3. En cas de produir-se un empat de puntuació per part de dues entitats, s'atorgarà preferència a les quals hagen obtingut major puntuació en l'apartat 1.a del present article i, en cas de persistir aquest, es prendrà com a criteri de desempat, la data (dia i hora) de la presentació de la sol·licitud, i ha de tenir prioritat la presentada amb major antelació.  
  
  
Article 13. Comissió d'Avaluació  
1. Per a l'avaluació del procediment d'acció concertada que estableix la present convocatòria, es crea una comissió d'avaluació, que estarà integrada per:  
a) Presidència: La persona titular de la Subdirecció General de l'Institut Valencià de les Dones i per la Igualtat de Gènere.  
b) Vocals:  
- Tres tècnics o tècniques de la Direcció General de l'Institut Valencià de les Dones i per la Igualtat de Gènere.  
- Les persones titulars de les Direccions Territorials de la Conselleria d'Igualtat i Polítiques Inclusives, que podran delegar en personal tècnic de la direcció territorial assignat a l'àrea que gestione dona.  
c) Secretaria: Un tècnic o una tècnica de la Direcció General de l'Institut Valencià de les Dones i per la Igualtat de Gènere, que actuarà amb veu però sense vot.  
2. La Comissió d'Avaluació ha d'exercir les seues funcions, actuar com a òrgan col·legiat i estendre acta de les seues reunions, tot de conformitat amb el que s'estableix en la legislació de règim jurídic del sector públic.  
  
Article 14. Proposta de resolució  
1. La Comissió d'Avaluació és l'encarregada d'elaborar una relació ordenada de participants en el procediment de selecció, que han acreditat l'experiència mínima i solvència tècnica exigides en la disposició transitòria tercera del Decret 181/2017, de 17 de novembre, amb la seua puntuació en el procediment de selecció, d'acord amb els criteris de valoració desenvolupats i ponderats en la present convocatòria.  
  
2. Amb base a aquesta relació, s'elaborarà la proposta de resolució, que ha de remetre's a la persona titular de la Direcció General, en la qual ha de determinar-se el nombre de places a concertar amb cada entitat d'iniciativa social, les quals han de quedar a la disposició de la Conselleria a partir del moment en què s'especifique en la resolució del concert social.  
3. En la mateixa proposta de resolució es deixarà constància de les places oferides per entitats d'iniciativa social, a què cal denegar el concert, motivant la causa: per no complir requisits, per no haver superat la puntuació mínima establida en la convocatòria o per vindre imposada per la limitació de crèdits pressupostaris.  
CAPÍTOL IV  
Finalització del procediment de selecció  
  
Article 15. Resolució de concessió  
1. La persona titular de la Direcció General de l'Institut Valencià de les Dones i per la Igualtat de Gènere, per delegació de la persona titular de la Conselleria, a proposta de la Comissió d'Avaluació, i tenint en compte les disponibilitats pressupostàries existents, ha d'emetre una resolució sobre la concessió o denegació de concerts socials en un termini màxim de sis mesos des de la publicació de la convocatòria pública en el Diari Oficial de la Generalitat Valenciana.  
2. Un cop transcorregut el termini establit en l'apartat anterior sense haver-se dictat i publicat la resolució expressa, han d'entendre's desestimades les sol·licituds formulades per les entitats participants en el procediment de concertació, per silenci administratiu, d'acord amb el que s'estableix en l'article 25 de la Llei 39/2015, d'1 d'octubre, del procediment administratiu comú de les administracions públiques, sense perjudici que subsistisca l'obligació legal de l'Administració de resoldre expressament.  
3. La resolució de concessió especificarà, respecte de les entitats d'iniciativa social que no acrediten el requisit de comptar amb un certificat de qualitat del centre, la seua obligació de sotmetre's a l'avaluació de qualitat del centre en el termini establit en l'article 7.d i de presentar un certificat de qualitat homologat per alguna entitat acreditada en matèria d'avaluació. L'administració podria extingir el concert si no es complira aquesta obligació en el termini establit.  
  
  
Article 16. Contingut de la resolució en relació amb les places concertades  
1. Les places concertades, que estiguen determinades en la resolució de concessió, que ha de coincidir amb les establides per als diferents mòduls econòmics de l'article 21 segons la tipologia de centre, quedaran a la disposició de la Conselleria competent en matèria de serveis socials des de la data que es fixe en aquesta.  
2. L'import de l'anualitat del concert es determinarà, per a cada centre en què s'establisca la reserva i ocupació de part o de la totalitat de places dels centres d'atenció a dones en risc d'exclusió social i/o víctimes de violència, en funció del nombre de places concertades, el mòdul econòmic aplicable i el nombre de dies de prestació del servei.  
  
  
Article 17. Publicació de la resolució  
1. La resolució de concessió i denegació de concerts posa fi al procediment de selecció, i és objecte de publicació en el Diari Oficial de la Generalitat Valenciana, que produeix efectes de notificació a les persones interessades, conformement amb el que es disposa en l'article 45 de la Llei 39/2015, d'1 d'octubre, del procediment administratiu comú de les administracions públiques.  
2. Sense perjudici d'això, s'ha de comunicar a les entitats sol·licitants, en l'adreça electrònica que faciliten en la sol·licitud corresponent.  
  
Article 18. Recursos  
La resolució posa fi a la via administrativa i contra aquesta es pot interposar un recurs potestatiu de reposició en el termini d'un mes a comptar des de l'endemà de la seua publicació o bé directament un recurs contenciós administratiu, en el termini de dos mesos a comptar des de l'endemà d'aquesta publicació, de conformitat amb el que es disposa en l'article 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre que s'estime pertinent.  
  
CAPÍTOL V  
Formalització dels concerts  
  
Article 19. Condicions prèvies a la formalització  
1. Amb caràcter previ a la subscripció del concert social, l'entitat ha d'aportar:  
a) L'últim rebut de l'impost d'activitats econòmiques corresponent al centre o document que acredite la seua exempció.  
b) L'últim rebut de pagament de prima d'assegurança que cobrisca la responsabilitat civil, i també les contingències derivades per invalidesa i defunció en cas d'accident de les persones usuàries.  
2. Així mateix, si no s'haguera subscrit amb anterioritat, l'autorització a la Conselleria perquè aquesta obtinga de forma directa, a través de certificats telemàtics, l'acreditació del compliment d'obligacions tributàries i de Seguretat Social. L'entitat queda des d'aquest moment subjecta a verificacions periòdiques d'aquestes obligacions per part de l'Administració concertant.  
  
Article 20. Formalització del concert social  
1. Els concerts socials, producte dels acords d'acció concertada, es formalitzaran en document administratiu, d'acord amb el model fixat com a annex VI, dins del termini de trenta dies a comptar des de l'endemà de la publicació de la resolució de concessió.  
2. En el referit document de concert es faran constar de forma expressa, els drets i obligacions de les parts, el nombre de places i la tipologia dels serveis concertats; el règim econòmic (finançament per part de l'Administració, import del mòdul o mòduls econòmics unitaris corresponents al cost de les places i import anual); la forma de pagament, la durada, la possibilitat de pròrrogues, i les causes d'extinció d'aquest.  
Així mateix, ha de deixar constància del requisit de certificació de qualitat, en els termes determinats en l'article 7.d de la present convocatòria.  
3. El concert subscrit entre l'Administració i l'entitat d'iniciativa social ha de recollir en un únic document totes les places i els centres concertats, amb el finançament corresponent, de forma singularitzada a les diferents unitats o centres concertats de l'entitat.  
4. El concert social és subscrit, en representació de l'Administració concertant, per la persona titular de la Direcció General de l'Institut Valencià de les Dones i per la Igualtat de Gènere, com a òrgan facultat per a resoldre el procediment de concertació.  
Una vegada formalitzat s'anotaran d'ofici en la corresponent secció del Registre d'Entitats, Centres i Serveis de Serveis Socials.  
  
5. El document administratiu en el qual es formalitze el concert social pot elevar-se a escriptura pública quan ho sol·licite el titular del centre concertat, i seran, en aquest cas, a càrrec seu les despeses derivades del seu atorgament.  
  
  
TÍTOL III  
Finançament de l'acció concertada  
  
Article 21. Mòduls econòmics. Càlcul de l'import de l'anualitat del concert social  
1. El finançament de les places concertades per la Generalitat a què es refereix aquesta convocatòria, s'efectuarà d'acord amb els mòduls econòmics (euros/plaça/dia) fixats per a cada centre.  
2. El quadre de mòduls a aplicar, conformement a la tipologia del centre, és el següent:  
  
a) Servei de centres especialitzats per a dones en risc d'exclusió social.  
  
- Centres d'acolliment:  
  
PLACES 12 14 20 23 24 26  
MÒDUL   
PLAÇA/DIA 96,45 - 85,25 - 67,31 - 69,84 - 68,75 - 66,83 -  
  
  
- Habitatges tutelats:  
  
PLACES 7 8 9 10  
MÒDUL PLAÇA/DIA 54,81 - 59,55 - 63,24 - 66,18 -  
  
  
  
b) Serveis de centres residencials d'acolliment a víctimes de violència de gènere.  
  
- Habitatges tutelats per a víctimes de tràfic.  
  
PLACES 7 8  
MÒDUL PLAÇA/DIA 74,10 - 67,09 -  
  
  
- Habitatges tutelats per a víctimes de violència de gènere amb especial vulnerabilitat.  
  
PLACES 9 8  
MÒDUL PLAÇA/DIA 107,80 - 119,02 -  
  
  
- Centre d'emergències per a dones víctimes de violència de gènere  
  
  
PLACES 12  
MÒDUL PLAÇA/DIA 106,96 -  
  
  
3. Els mòduls establits cobreixen la totalitat dels costos variables, fixos i permanents de prestació de cada tipus de servei, sense incloure el benefici industrial, i comprenen el cost de tots els serveis exigibles de prestació obligatòria que ha de prestar el centre, conformement amb la normativa vigent, i que ha d'abonar la Conselleria d'Igualtat i Polítiques Inclusives.  
4. El finançament de les places objecte de concert s'efectuarà sempre conformement amb el mòdul establit per a la tipologia del recurs i en funció de les places concertades.  
5. El finançament per places no efectivament ocupades, per causa aliena a l'entitat, és el 80 per 100 de la corresponent al mòdul establit per a la tipologia del centre de què es tracte. A l'efecte de pagament, també s'entendrà que la plaça no està efectivament ocupada en el cas d'absència justificada de la dona o menors residents en un centre concertat, per temps superior a 24 hores.  
  
Article 22. Prohibició de cobrament a persones usuàries  
El centre concertat no pot cobrar a les usuàries cap quantitat per liquidació d'estada o per qualsevol altra prestació que haja de ser atesa en virtut del concert, cosa que serà causa de resolució del concert.  
  
  
Article 23. Justificació de la prestació del servei  
Les entitats signants dels concerts estaran obligades a justificar la prestació del servei i el compliment de les obligacions derivades del concert, per al seu abonament. A aquest efecte han de presentar en les direccions territorials, amb caràcter mensual, en els cinc primers dies del mes següent, la següent documentació per via telemàtica o mitjans electrònics:  
a) Relació de persones usuàries ateses amb indicació del seu nom i cognoms, DNI, i, si escau, les dates d'alta i baixa, subscrita per la persona titular del centre o persona que actue en representació d'aquesta, conformement amb el model que consta com a annex IV.  
b) Certificació de la persona titular de la direcció o coordinació del centre, que acredite que s'ha prestat el servei conformement amb les obligacions que estableix el concert i, si escau, el nombre de places no ocupades, per causa aliena a l'entitat.  
  
Article 24. Pagament del cost del concert social  
1. La Conselleria competent en matèria de serveis socials tramitarà mensualment l'ordre de pagament del cost del concert social per plaça concertada, d'acord amb els mòduls econòmics fixats en la convocatòria i el corresponent document de formalització, conformement amb les places efectivament ocupades i no ocupades durant el mes anterior, després de la presentació de la corresponent factura, de conformitat amb el que s'estableix en el Reial decret 1619/2012, de 30 de novembre, pel qual es regulen les obligacions de facturació (BOE 289, 01.12.2012).  
  
2. L'abonament del cost del concert s'efectuarà, mitjançant transferència bancària, al compte específic per a concerts socials designat per l'entitat corresponent.  
3. El pagament del mes de desembre s'imputarà a l'exercici següent.  
  
Article 25. Comprovació i control de la despesa  
1. L'òrgan competent en cada direcció territorial comprovarà la veracitat de les dades aportades, i si existeix cap incidència o reclamació relativa a l'atenció a les persones usuàries, sempre que aquesta haja sigut atesa adequadament o es trobe en termini pendent de resolució, per a donar conformitat, si escau, a la documentació.  
2. L'entitat titular del centre ha de remetre per via telemàtica, abans del 31 de gener de l'exercici següent, a la direcció territorial una memòria de les actuacions realitzades i el compliment de les condicions establides en la present convocatòria.  
3. L'entitat titular del centre estarà obligada a conservar les factures i els documents justificants de despeses, per un període de quatre anys, per al seu control econòmic i financer.  
  
  
TÍTOL IV  
Execució dels concerts  
  
Article 26. Obligacions de l'Administració concertant  
Constitueixen obligacions de la Generalitat (Conselleria d'Igualtat i Polítiques Inclusives), com a administració concertant les següents:  
a) Abonar a l'entitat titular del centre concertat, mensualment, l'import del concert conformement amb el mòdul econòmic fixat en la convocatòria i en el document de formalització del concert social.  
b) Resoldre mitjançant acte administratiu exprés les altes de persones usuàries, que han d'accedir al servei, i també qualsevol circumstància, tals com baixa o trasllat, que s'adopte sobre aquests en relació amb el servei concertat.  
c) Facilitar a l'entitat titular del centre tota la informació disponible relativa a la futura usuària en el moment d'ingrés en el centre, sense perjudici de l'obligació de la seua actualització durant la seua estada, que correspondrà a l'entitat titular d'aquest.  
d) Comunicar a l'entitat titular del centre concertat, amb la suficient antelació, qualsevol circumstància que afecte les places concertades i al concert subscrit.  
e) Dictar les directrius tècniques i instruccions necessàries per al desenvolupament de l'activitat, assegurar la qualitat del servei i que es proporcione a les usuàries el recurs més idoni a la seua situació i circumstàncies personals, dins d'un entorn social adequat.  
  
Article 27. Obligacions del titular dels centres concertats  
1. Sense perjudici de les obligacions establides en les normes d'aplicació, són obligacions de les entitats titulars dels centres concertats les següents obligacions específiques com a conseqüència de l'acord d'acció concertada i formalització del concert:  
a) Posar a la disposició de la Generalitat el nombre de places establides en el concert, i també admetre al servei a totes les persones usuàries que li designen els òrgans competents de la conselleria.  
  
b) Mantenir els requisits i ràtios de personal en relació amb les prestacions i nombre de persones ateses, segons es determina en la tipologia de cada recurs i en la present convocatòria, durant el període de vigència del concert.  
c) Prestar el servei gratuïtament a les persones, de manera que no pot percebre quantitat que, directament o indirectament, supose una contrapartida econòmica pels serveis objecte del concert.  
d) Fer constar en la seua documentació i en la seua publicitat, al costat de la denominació de l'entitat o centre, la condició de centre concertat, integrat en el Sistema Públic Valencià de Serveis Socials. A aquest efecte, d'acord amb la disposició addicional novena del Decret 181/2017, de 17 de novembre, del Consell, han de fer constar en la seua documentació i en la seua publicitat la condició de centre o servei concertat, en el termini màxim de quinze dies des de la formalització del concert social; i igualment, els centres amb la totalitat de places subjectes al règim d'acord d'acció concertada faran constar en la seua denominació i en la seua publicitat la condició de centre concertat, i tindran el termini màxim de quaranta-cinc dies des de la formalització del concert social.  
e) Complir, en tot moment, les condicions tècniques a les quals se subjecta el concert i mantenir els nivells de qualitat en la prestació assistencial.  
f) Adoptar les mesures adequades per a establir un sistema intern àgil de recepció, seguiment i resolució de les queixes i reclamacions que pogueren presentar les persones usuàries.  
g) Complir i seguir les instruccions i directrius tècniques que formulen els òrgans competents de la Conselleria per al desenvolupament de l'activitat i garantir l'adequada prestació del servei, i també assistir a les reunions periòdiques que es convoquen per la direcció territorial corresponent.  
h) Disposar d'un òrgan de participació del centre i mantenir un règim de funcionament amb participació i representació per part de l'entitat, professionals i persones usuàries o els seus representants legals, tal com establisca la normativa sectorial i l'article 45 de la present disposició.  
i) Tindre almenys la meitat del personal d'atenció directa de la plantilla del centre amb una relació contractual de caràcter indefinit.  
j) Comunicar a la corresponent direcció territorial d'Igualtat i Polítiques Inclusives amb antelació suficient, qualsevol variació de la plantilla del personal adscrit a la prestació del servei, mitjançant escrit en el qual figure la data d'aquesta variació i les causes que la motiven. Quan la variació supose la incorporació de nou personal, estarà condicionada al fet que aquest complisca els requisits exigits en el concert. Les entitats han de remetre a la corresponent direcció territorial d'Igualtat i Polítiques Inclusives còpia del contracte laboral del personal nou, dins dels deu dies següents a la seua incorporació.  
  
k) El centre ha de cobrir amb personal les vacances, excedències i els permisos o baixes laborals superiors a 3 dies.  
l) El centre d'acolliment o habitatge tutelat ha de tindre en tot moment una persona que assumisca la responsabilitat, davant qualsevol incidència que es produïsca. Per això, en absència del director o coordinador, l'entitat deurà sempre determinar la persona que assumeix la responsabilitat del centre.  
m) L'entitat concertada ha de posar a la disposició de la persona responsable del centre o habitatge un telèfon mòbil de contacte.  
n) Presentar una memòria semestral de dades quantitatives i una memòria anual amb dades quantitatives i d'activitats, que continga una avaluació quantitativa com de les activitats, conformement amb les instruccions i els models elaborats per la Conselleria d'Igualtat i Polítiques Inclusives.  
o) Disposar d'un pla d'emergència i evacuació del centre, conformement amb el que es disposa en la legislació vigent, amb l'obligació d'implantar-lo i també d'actualitzar-lo i adequar-lo quan siga necessari.  
p) L'horari del personal professional ha de disposar-se de manera que possibilite la millor atenció a les dones i menors que les acompanyen, i compatibilitzar la seua atenció amb els horaris escolars i/o laborals si escau.  
q) L'entitat concertada ha de facilitar i promoure l'assistència a cursos de formació específics del personal de la plantilla. Així mateix el personal ha d'assistir als cursos formatius relacionats amb les funcions encomanades que siguen programats per la Direcció General de l'Institut Valencià de les Dones i per la Igualtat de Gènere o a través d'aquesta.  
r) El centre ha de disposar d'equips informàtics amb accés a internet que garantisquen la utilització de l'aplicació informàtica corporativa que es determine des de la Direcció General per al seguiment dels expedients de les usuàries.  
2. Com a condicions tècniques obligatòries, l'entitat concertant està obligada a:  
a) Subscriure una pòlissa d'assegurances que cobrisca la responsabilitat civil resultant de les accions del seu personal i de les persones usuàries del centre o servei, i també les contingències derivades de lesió o defunció d'aquest personal i persones usuàries en cas d'accident o com a conseqüència de la prestació del servei, amb un mínim de 30.000 euros per defunció i de 60.000 euros per a invalidesa per sinistre, sense que existisca limitació per anualitat de l'assegurança, així com estableix la disposició addicional huitena del Decret 181/2017, de 17 de novembre, del Consell.  
b) Desenvolupar les actuacions de control i seguiment de les actuacions concertades, que s'estipulen en l'article 31 de la present disposició, amb la finalitat de garantir en tot moment la qualitat del servei.  
c) Adoptar totes les mesures necessàries per a complir amb les obligacions de protecció de dades de les persones usuàries i per a garantir el deure de reserva del seu personal.  
d) Així mateix, ha de comunicar immediatament, en el termini màxim de 24 hores, per qualsevol medi escrit o telemàtic, qualsevol incidència greu esdevinguda durant l'estada de la persona en el centre. A aquest efecte l'òrgan competent de l'Administració concertant és la secció corresponent de la direcció territorial.  
3. Igualment les entitats estan obligades a complir amb la legislació laboral vigent i les obligacions que comporta el conveni col·lectiu d'aplicació sectorial.  
4. Així mateix, estan obligades a facilitar la funció inspectora per part dels serveis d'inspecció de Serveis Socials i a assumir les actuacions de control financer que corresponga a la Intervenció General de la Generalitat.  
  
Article 28. Qualitat dels serveis: actuacions de control i seguiment  
  
1. En virtut de l'acord d'acció concertada, amb la finalitat de garantir en tot moment l'atenció i la qualitat del servei durant el període d'execució del concert, caldrà:  
a) Que s'elabore un programa individualitzat d'atenció a cada persona usuària, amb la seua valoració i seguiment per l'equip professional del centre.  
b) Que els centres disposen de sistema d'obtenció periòdica de la satisfacció de les persones usuàries respecte de l'atenció rebuda.  
c) Que existisca una avaluació dels resultats i serveis prestats.  
2. Per a això, s'estableixen, com a obligacions i exigències a les entitats titulars dels centres concertats, les següents actuacions:  
  
a) Elaborar, en el termini d'un mes des de l'accés al servei, un programa individualitzat d'atenció i seguiment de les persones usuàries, que ha de comunicar-se a les persones usuàries del centre o al seu representant legal, i també a l'Administració concertant.  
b) Sotmetre anualment el servei a la valoració de les persones usuàries. Els resultats d'aquesta avaluació es remetran en el primer trimestre de l'any següent a la direcció general amb competències en dones.  
  
c) Al final de l'exercici, l'entitat ha d'emplenar la memòria justificativa de l'actuació amb el resum de les persones ateses, programes i activitats desenvolupades.  
  
Article 29. Contractació d'activitats accessòries amb terceres persones  
1. S'estableix com a activitats que, pel seu caràcter accessori, pot contractar-se amb terceres persones:  
a) Servei de manutenció i de neteja.  
b) Aquelles activitats que corresponguen a prestació de serveis professionals, que no requerisquen exclusivitat o que tinguen naturalesa de serveis generals, que siguen necessàries per a cobrir les necessitats d'atenció integral o execució del servei.  
2. Quan aquestes activitats accessòries les realitzaven ja terceres persones, abans de l'inici del procediment de concertació, l'entitat ha de posar-ho de manifest en aquest procediment, tot facilitant la informació mitjançant declaració responsable.  
3. L'entitat pot contractar amb terceres persones un percentatge màxim del 20 % de l'import total del cost de concert. En aquest percentatge, sempre quedaran exclosos les despeses necessàries en matèria de subministraments, cost de serveis d'aigua, telèfon, calefacció i uns altres consumibles.  
4. Les persones que contracten quedaran obligades únicament davant l'entitat titular del centre concertat, que assumirà la total responsabilitat de l'execució i de la prestació del servei enfront de l'Administració.  
5. A l'efecte del que s'estableix en l'apartat anterior, l'entitat titular del centre concertat és responsable que, en l'execució de l'activitat accessòria contractada amb terceres persones, es respecten els límits que s'establisquen en la normativa de concerts socials quant a la naturalesa i quantia màxima, i els contractistes estaran subjectes igualment en el deure de col·laboració establit en l'apartat següent.  
6. En tot moment, durant el període de vigència del concert, l'Administració pot requerir la informació econòmica, financera, laboral o de qualsevol tipus justificativa d'aquestes contractacions d'activitats accessòries, amb la finalitat de garantir que no es depassa aquest percentatge.  
  
  
Article 30. Resolució de conflictes  
1. Les qüestions litigioses derivades de l'aplicació del règim d'acció concertada i, en concret, de les obligacions assenyalades a l'entitat titular dels centres concertats, seran resoltes per l'Administració competent sense perjudici que, una vegada esgotada la via administrativa, puguen sotmetre's a la jurisdicció contenciosa administrativa.  
  
2. A l'efecte del que es disposa en l'apartat anterior, la persona titular de la Direcció General de l'Institut Valencià de les Dones i per la Igualtat de Gènere és l'òrgan competent per a interpretar els concerts socials, resoldre els dubtes que oferisca el seu compliment, i també acordar la seua resolució i determinar els efectes d'aquesta.  
3. Contra els actes que es dicten per aquest òrgan durant l'execució del concert, que no posen fi a la via administrativa, pot interposar-se el recurs d'alçada davant l'òrgan superior jeràrquic del qual els va dictar, conformement amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques.  
  
Article 31. Inspecció i control ordinari  
1. La Conselleria d'Igualtat i Polítiques inclusives pot inspeccionar els centres concertats quan ho estime convenient per a comprovar el bon funcionament de les instal·lacions i serveis.  
2. Les direccions territorials de la conselleria competent efectuaran el seguiment ordinari del compliment de les obligacions derivades del concert.  
  
  
TÍTOL V  
Condicions tècniques per a la realització de les prestacions i serveis  
  
Article 32. Centres d'acolliment per a dones en situació de risc d'exclusió social  
1. Es considera centre d'acolliment per a dones en situació de risc d'exclusió social el centre especialitzat en l'atenció integral de dones en situació d'exclusió social i menors que les acompanyen, que necessiten un allotjament temporal, a causa de la falta de suport familiar, l'absència de recursos econòmics o personals, i que els cal un lloc d'acolliment per a la seua plena incorporació social, amb els següents objectius:  
  
a) Facilitar a les dones instruments d'autoanàlisi que els ajuden a prendre consciència de la seua situació.  
b) Facilitar la creació de vincles i sentiments de solidaritat cap a altres dones amb les quals convisquen, que propicien situacions de diàleg entre elles i amb el personal del recurs.  
c) Orientar les iniciatives tendents a la capacitació professional i laboral de les dones.  
d) Afavorir les iniciatives perquè les dones adquirisquen hàbits per a autogestionar els assumptes de la vida quotidiana.  
e) Afavorir en el recurs la creació d'un clima càlid i propici a la convivència solidària entre les dones i els fills i filles menors, per facilitar la integració de les persones que s'incorporen de nou i exercint funcions de mediació per a la resolució de conflictes de forma satisfactòria.  
  
f) Derivar l'atenció individual d'alguna problemàtica específica al servei especialitzat que escaiga.  
g) Establir contactes amb organismes, institucions i associacions a fi d'incrementar el suport i la col·laboració en la intervenció en benefici de les dones i de les seues filles i fills.  
h) Procurar la progressiva participació de les dones i menors en activitats culturals, instructives, lúdiques i associatives que pogueren resultar positives per a la seua autoafirmació.  
2. Els centres d'acolliment per a dones en situació d'exclusió social oferiran les següents prestacions:  
a) Allotjament i manutenció.  
b) Assistència integral.  
c) Atenció psicològica individual i grupal, tant a les dones com als i a les menors que les acompanyen. Aquesta atenció es realitzarà durant la seua estada en el centre i es prolongarà fins un any després de la seua eixida.  
d) Atenció i suport psicosocial tant a les dones com als seus fills i filles menors o persones subjectes a tutela, guarda o acolliment que les acompanyen.  
e) Suport a la formació i inserció laboral.  
f) Activitats de convivència que faciliten tant el desenvolupament personal com el social.  
g) Suport en l'adquisició d'habilitats socials.  
h) Suport en les gestions administratives i de la vida diària.  
i) Anàlisi, planificació, desenvolupament i seguiment de la intervenció personalitzada, que ha de quedar reflectit en el Pla d'atenció individualitzat, que és consensuat amb la dona.  
j) Formació preventiva en els valors d'igualtat, dirigida al seu desenvolupament personal i a l'adquisició d'habilitats en la resolució no violenta de conflictes.  
k) Realització d'activitats culturals i recreatives.  
l) Trasllat de les dones i dels i de les menors que les acompanyen quan siga necessari per a regulació de situacions administratives o altres circumstàncies, dins del territori nacional.  
3. Els centres d'acolliment per a dones en situació de risc social han de garantir l'adequada atenció contínua a les persones usuàries. L'equip professional ha d'estar integrat com a mínim per:  
  
a) Un/a coordinador/a amb jornada laboral completa.  
b) Un/una psicòleg/psicòloga amb jornada laboral completa.  
c) Un/una psicòleg/psicòloga infantil amb mitja jornada.  
d) Un/a treballador/a social amb jornada completa.  
e) Cinc educadors o educadores socials amb jornada completa.  
f) Un/a tècnic/a superior en integració social (TIS) amb mitja jornada, que intervindrà principalment en el procés d'inserció laboral.  
  
3.1. A partir de 15 places, s'augmentarà el personal educador social en 0,25 de jornada laboral per cada plaça més, i el personal TIS tindrà jornada laboral completa.  
  
Article 33. Habitatges tutelats per a dones en situació de risc d'exclusió social  
1. Es considera habitatge tutelat el centre amb característiques de llars funcionals on conviuen en un habitatge dones autosuficients en règim parcialment autogestionat, que es troben en situació de risc d'exclusió social i menors que les acompanyen, i que els cal un lloc d'acolliment per a la seua plena incorporació social, amb els següents objectius:  
   
a) Facilitar a les dones instruments d'autoanàlisis que els ajuden a prendre consciència de la seua situació.  
b) Facilitar la creació de vincles i sentiments de solidaritat cap a altres dones amb les quals convisquen, que propicien situacions de diàleg entre elles i amb el personal del recurs.  
c) Orientar les iniciatives tendents a la capacitació professional i la inserció laboral de les dones que permeten la seua autonomia.  
d) Afavorir les iniciatives perquè les dones adquirisquen hàbits per a autogestionar els assumptes de la vida quotidiana.  
e) Afavorir en el recurs la creació d'un clima càlid i propici a la convivència solidària entre les dones i els fills menors, per facilitar la integració de les persones que s'incorporen de nou, i exercint funcions de mediació per a la resolució de conflictes de forma satisfactòria.  
  
f) Establir contactes amb organismes, institucions i associacions a fi d'incrementar el suport i la col·laboració mutus en la intervenció en benefici de les dones i dels/de les fills/es.  
g) Procurar la progressiva participació de les dones i menors en activitats culturals, instructives, lúdiques i associatives que pogueren resultar positives per a la seua autoafirmació.  
2. Els habitatges tutelats per a dones en situació de risc exclusió social oferiran les següents prestacions:  
a) Allotjament i manutenció.  
b) Assistència integral.  
c) Atenció i suport psicosocial tant a les dones com als seus fills i filles menors o persones subjectes a tutela, guarda o acolliment que les acompanyen.  
d) Suport a la formació i inserció laboral.  
e) Activitats de convivència que faciliten tant el desenvolupament personal com el social.  
f) Suport en les gestions administratives i de la vida diària.  
g) Anàlisi, planificació, execució i seguiment de la intervenció personalitzada, que ha de quedar reflectit en el pla d'atenció individualitzat.  
  
h) Formació preventiva en els valors d'igualtat, destinada al seu desenvolupament personal i a l'adquisició d'habilitats en la resolució no violenta de conflictes.  
3. La capacitat màxima dels habitatges tutelats és de 10 places entre dones i menors.  
4. Els habitatges tutelats per a dones en situació de risc d'exclusió social han de garantir l'adequada atenció a les persones usuàries. Els habitatges tutelats de fins a 7 places, entre dones i menors, han de comptar amb un equip professional compost com a mínim per:  
  
a) Un/a treballador/a social amb mitja jornada, que coordinarà el recurs.  
b) Dos educadors o dues educadores socials amb jornada completa.  
4.1. Els habitatges tutelats de més de set places, entre dones i menors, han d'augmentar l'equip professional ateses les següents ràtios:  
  
a) 0,25 tècnic o tècnica superior en integració social (TIS) per cada plaça més.  
b) 0,25 treballador o treballadora social per cada plaça més.  
c) 0,25 psicòleg o psicòloga per cada plaça més.  
  
Article 34. Habitatges tutelats per a dones víctimes de tràfic  
1. Es considera Habitatge Tutelat per a Dones Víctimes de Tràfic el centre especialitzat en l'atenció integral de dones víctimes de tràfic d'éssers humans, soles o acompanyades de menors a càrrec seu, que necessiten un allotjament temporal a causa de llur condició de víctimes de tràfic, que els cal un lloc d'acolliment per a la recuperació integral d'elles, tot per la salvaguarda de la integritat física i psíquica, amb els següents objectius:  
a) Oferir un espai de seguretat i d'acompanyament donant-los l'oportunitat d'allunyar-se de la xarxa de tràfic.  
b) Oferir a les dones un espai i un temps propi per a la reflexió, la presa de consciència i la recuperació emocional del dolor i la violència patida.  
c) Acompanyar a les dones en el procés de reparació dels diferents aspectes personals i vivencials que s'han vist malmesos com a conseqüència de la situació viscuda.  
d) Promoure l'autonomia, la independència i la responsabilitat perquè cada dona siga l'autèntica «agent del canvi», sempre incidint en la inserció i formació laboral com a medi adient.  
  
e) Proporcionar-los un àmbit per a créixer i desenvolupar-se, però amb l'assumpció també de les responsabilitats socials que els hi correspon segons l'edat.  
f) Garantir un espai sense violència on allò que preval és el benestar afectiu i el desenvolupament de les potencialitats singulars tant de les dones com dels menors.  
2. Els habitatges tutelats per a dones víctimes de tràfic han d'oferir les següents prestacions:  
a) Allotjament i manutenció.  
b) Assistència integral.  
c) Trasllat de les dones i dels menors que les acompanyen quan siga necessari per motius de risc, en coordinació amb els Cossos de Seguretat de l'Estat especialitzats en tràfic, i també l'orientació i acompanyament per a la regulació de situacions administratives i penals, i també qualsevol altra circumstància necessària, dins del territori espanyol.  
  
d) Atenció psicològica individual i grupal, tant a les dones com als i a les menors que les acompanyen. Aquesta atenció es realitzarà durant la seua estada en el centre i es prolongarà fins un any després de la seua eixida.  
e) Atenció i suport psicosocial tant a les dones com als seus fills i filles menors o persones subjectes a tutela, guarda o acolliment que les acompanyen.  
f) Suport a la formació d'inserció laboral.  
g) Activitats de convivència que faciliten tant el desenvolupament personal com el social.  
h) Suport en l'adquisició d'habilitats socials, culturals, d'aprenentatge de l'idioma vehicular i de coneixement del medi.  
i) Suport en les gestions administratives i de la vida diària.  
j) Anàlisi, planificació, execució i seguiment de la intervenció personalitzada, que caldrà reflectir en el pla d'atenció individualitzat.  
  
k) Formació preventiva en els valors d'igualtat, destinada al seu desenvolupament personal i a l'adquisició d'habilitats en la resolució no violenta de conflictes.  
l) Realització d'activitats culturals i recreatives.  
m) Coordinació amb les institucions i/o entitats públiques o privades necessàries per a la resolució de la situació específica de cada resident, amb especial atenció a llur condició de víctimes de tràfic.  
n) Seguiment postinstitucional, almenys durant un any després d'haver eixit del centre.  
3. Els habitatges tutelats per a víctimes de tràfic han de garantir l'adequada atenció contínua a les persones usuàries, i disposar d'un equip professional, compost com a mínim per:  
a) Un/s treballador/a social amb jornada completa, que s'ha d'encarregar de la coordinació del recurs. Ultra els requisits de titulació de l'article 37, ha de tindre experiència demostrada de dos anys, com a mínim, en la intervenció social amb víctimes de tràfic.  
b) Un/un psicòleg/psicòloga amb mitja jornada.  
c) Dos educadors o dues educadores socials amb jornada laboral completa.   
d) Un/a tècnic/a superior en integració social amb mitja jornada, que intervindria principalment en el procés d'inserció laboral.  
  
e) Un/a cuiner/a amb mitja jornada.  
  
Article 35. Habitatges tutelats per a víctimes de violència de gènere amb especial vulnerabilitat  
1. Es considera habitatge tutelat per a dones víctimes de violència de gènere amb especial vulnerabilitat el centre especialitzat en l'atenció integral de dones víctimes de violència de gènere o masclista, soles o acompanyades de menors a càrrec seu, que necessiten un allotjament temporal a causa de llur condició de víctimes de violència, i que presenten especials indicadors de vulnerabilitat per tal com presenten problemàtiques de salut mental o bé d'addiccions, i que no necessiten un recurs especialitzat en aquestes problemàtiques o mentre es valora i tramita la seua derivació, però sí que els cal un lloc d'acolliment per a eixir de l'entorn de maltractament, amb els següents objectius:  
a) Oferir un espai de seguretat i d'acompanyament, a fi de donar-los l'oportunitat d'allunyar-se del focus de violència.  
b) Oferir a les dones un espai i un temps propi per a la reflexió, la presa de consciència i la recuperació emocional del dolor i de la violència patida, que puga marcar una inflexió decisiva en el cicle de la violència.  
c) Acompanyar les dones en el procés de reparació dels diferents aspectes personals i vivencials que s'hi han vist malmesos com a conseqüència de la situació viscuda.  
d) Promoure l'autonomia, la independència i la responsabilitat perquè cada dona siga l'autèntica «agent del canvi», incidint en l'estabilització de la seua problemàtica, mitjançant la intervenció destinada a la motivació al canvi.  
e) Proporcionar-los un àmbit per a créixer i desenvolupar-se, assumint alhora les responsabilitats socials que els correspon.  
f) Garantir un espai sense violència on allò que preval és el benestar afectiu i el desenvolupament de les potencialitats singulars tant de les dones com dels i de les menors.  
g) Valoració, tramitació, i derivació, si molt convé, al recurs més adequat per al tractament i recuperació d'elles.  
2. Els habitatges tutelats per a dones víctimes de violència amb especial vulnerabilitat han d'oferir les següents prestacions:  
a) Allotjament i manutenció.  
b) Assistència integral.  
c) Trasllat de les dones i menors que les acompanyen quan siga necessari per motius de risc, regulació de situacions administratives o altres circumstàncies, dins del territori espanyol.  
d) Atenció psicològica individual i grupal, tant a les dones com als i les menors que les acompanyen. Aquesta atenció es realitzarà durant la seua estada en el centre i es prolongarà fins un any després d'haver-ne eixit.  
e) Atenció i suport psicosocial tant a les dones com als seus fills i filles menors o persones subjectes a tutela, guarda o acolliment que les acompanyen.  
f) Suport a la formació d'inserció laboral.  
g) Activitats de convivència que faciliten tant el desenvolupament personal com el social.  
h) Suport en l'adquisició d'habilitats socials, culturals, d'aprenentatge de l'idioma i de coneixement del medi.  
i) Suport en les gestions administratives i de la vida diària.  
j) Anàlisi, planificació, execució i seguiment de la intervenció personalitzada, que ha de quedar reflectit en el pla d'atenció individualitzat.  
  
k) Formació preventiva en els valors d'igualtat, destinada al seu desenvolupament personal i a l'adquisició d'habilitats en la resolució no violenta de conflictes.  
l) Realització d'activitats culturals i recreatives.  
m) Coordinació amb les institucions i/o entitats públiques o privades necessàries per a la resolució de la situació específica de cada resident.  
  
n) Seguiment postinstitucional almenys durant un any després de la seua eixida del centre.  
3. Els habitatges tutelats per a víctimes de violència amb especial vulnerabilitat han de garantir l'adequada atenció contínua a les persones usuàries, comptant amb un equip professional com a mínim compost per:  
a) Un/a treballador/a social amb jornada completa, que s'ha d'encarregar de la coordinació del recurs. A més dels requisits de titulació de l'article 37, ha de tindre experiència en l'atenció a dones en situació de violència d'un mínim de dos anys, i formació en l'àmbit de les addiccions i de la salut mental que sumen almenys 150 hores.  
  
b) Un/un psicòleg/psicòloga amb jornada completa. A més dels requisits de titulació de l'article 37, ha de comptar amb l'especialització de psicologia clínica o en defecte d'això amb l'especialització de psicòleg/psicòloga general sanitari/ària. A més ha de tindre experiència en l'atenció a dones en situació de violència d'un mínim de dos anys, i formació en l'àmbit de les addiccions i de la salut mental que sumen almenys 150 hores.  
c) Cinc educadors o educadores socials amb jornada laboral completa. A més dels requisits de titulació de l'article 37, han de tindre formació en addiccions i salut mental d'un mínim de 100 hores.  
d) Un auxiliar de serveis amb jornada completa.  
4. La formació especialitzada de l'equip d'intervenció pot ser substituïda per un compromís de realitzar-se durant la vigència del concert. Quan, en el moment d'iniciar-se la vigència del concert, no es dispose de la totalitat de les hores exigides, ha d'acreditar que almenys han realitzat formació equivalent a la meitat de les hores exigides.  
  
  
Article 36. Centre d'emergències per a dones víctimes de violència de gènere  
1. Es considera centre d'emergències el recurs residencial de curta estada que ofereix acolliment immediat a les dones i menors que les acompanyen, des del qual es proporciona allotjament, manutenció, protecció, suport i intervenció psicosocial especialitzada amb els següents objectius:  
a) Oferir un espai de seguretat i d'acompanyament donant-los l'oportunitat d'allunyar-se del focus de violència.  
b) Oferir a les dones un espai i un temps propi per a la reflexió, la presa de consciència i la recuperació emocional del dolor i la violència patida, que puga marcar una inflexió decisiva en el cicle de la violència.  
  
c) Garantir un espai sense violència on allò que preval és el benestar afectiu i el desenvolupament de les potencialitats singulars tant de les dones com dels i de les menors.  
d) Valoració, tramitació, i derivació si escau, al recurs més adequat per al seu tractament i recuperació, ja siga a recurs de llarga estada de la mateixa xarxa, o un altre idoni per les seues necessitats.  
2. El centre d'emergències oferirà les següents prestacions:  
a) Allotjament i manutenció.  
b) Assistència integral.  
c) Trasllat de les dones i dels menors que les acompanyen quan siga necessari per motius de risc, regulació de situacions administratives o altres circumstàncies, dins del territori nacional.  
d) Atenció psicològica individual i grupal, tant a les dones com als menors que les acompanyen. Aquesta atenció es realitzarà durant la seua estada en el centre.  
e) Atenció i suport psicosocial tant a les dones com als seus fills i filles menors o persones subjectes a tutela, guarda o acolliment que les acompanyen.  
g) Activitats de convivència que faciliten tant el desenvolupament personal com el social.  
h) Suport en l'adquisició d'habilitats socials, culturals, d'aprenentatge de l'idioma i de coneixement del medi.  
i) Suport en les gestions administratives i de la vida diària.  
j) Anàlisi, planificació, execució i seguiment de la intervenció personalitzada, que ha de quedar reflectit en el pla d'atenció individualitzat proposat per a la seua realització ja siga en les actuacions urgents en el mateix centre o com a proposta d'intervenció en el centre al qual es derive.  
k) Formació preventiva en els valors d'igualtat, dirigida al seu desenvolupament personal i a l'adquisició d'habilitats en la resolució no violenta de conflictes.  
l) Realització d'activitats culturals i recreatives.  
m) Coordinació amb les institucions i/o entitats públiques o privades necessàries per a la resolució de la situació específica de cada resident.  
  
3. El centre d'emergències ha de garantir l'adequada atenció contínua a les persones usuàries, comptant amb un equip professional com a mínim compost per:  
a) Un/a coordinador/a amb jornada laboral completa. A més dels requisits de titulació de l'article 37, ha de tindre experiència en l'atenció a dones en situació de violència de gènere d'un mínim de dos anys  
  
b) Una/una psicòleg/psicòloga amb jornada laboral completa.  
c) Un/una psicòleg/psicòloga infantil amb mitja jornada.  
d) Un/a treballador/a social amb jornada completa.  
e) Cinc educadors/es socials amb jornada completa.  
f) Un/a educador/a infantil amb jornada completa.  
g) Un/a cuiner/a amb jornada completa  
f) Un/a auxiliar de serveis amb jornada completa.  
  
Article 37. Titulacions  
1. Les titulacions dels equips professionals dels centres d'aquesta convocatòria són aquestes:  
a) Coordinador o coordinadora: llicenciatura, grau, o diplomatura en psicologia o treball social.  
b) Psicòleg o psicòloga: llicenciatura o grau en psicologia.  
c) Psicòleg o psicòloga infantil: llicenciatura o grau en psicologia, i una experiència demostrada d'un mínim de dos anys en el tractament de menors i adolescents.  
d) Treballadora o treballador social: grau o diplomatura en treball social.  
e) Educadors o educadores socials: grau o diplomatura en educació social.  
f) Tècnica o tècnic en integració social: títol de tècnica o tècnic superior en integració social.  
2. Les qui hagen sigut contractades o els qui hagen sigut contractats com a educadores o educadors abans de la data de publicació d'aquesta convocatòria, podran exercir aquestes funcions en el mateix lloc de treball encara que freturen de la diplomatura o del grau en educació social, sempre que acrediten:  
a) Estar habilitats o habilitades en educació social per algun col·legi oficial d'educació social, o  
b) Estar en possessió de diplomatura, grau o llicenciatura en psicologia, psicopedagogia, o treball social, i a més, haver prestat serveis com a educadors o educadores els dos anys anteriors a la convocatòria del concert, o  
c) Estar en possessió d'una altra diplomatura, grau o llicenciatura, amb almenys 300 hores de formació específica en l'àmbit de l'educació social, violència de gènere, dona o serveis socials i, a més, haver prestat serveis com a educadors o educadores els dos anys anteriors a la convocatòria del concert.  
3. La formació específica requerida en l'article 37.2 apartat c podria no ser indispensable si hom presentara el compromís d'adquirir-la durant la vigència del concert.  
  
Article 38. Ús de les habitacions  
Cada habitació ha de ser ocupada exclusivament per una unitat familiar. En cap cas les habitacions podran ser compartides per diferents unitats familiars.  
  
Article 39. Òrgan de participació dels centres concertats  
1. En els centres concertats ha d'existir un òrgan de participació integrat per:  
a) Representants de l'entitat titular del centre o servei.  
b) Representants dels i de les professionals i personal d'atenció directa.  
c) Representants de les persones usuàries.  
d) Representants de l'administració concertant.  
2. La representació d'aquests en aquest òrgan és equilibrada i la seua selecció es durà a terme mitjançant un procediment democràtic entre membres de cadascun dels col·lectius o sectors representats.  
  
Article 40. Normativa sectorial aplicable  
La normativa sectorial aplicable als centres i serveis concertats es refereix a les següents disposicions legals:  
a) Llei 5/1997, de 25 de juny, de la Generalitat, per la qual es regula el sistema de serveis socials en l'àmbit de la Comunitat Valenciana (DOGV 3028, 04.07.1997).  
b) Llei 9/2003, de 2 d'abril, de la Generalitat, per a la igualtat entre dones i homes (DOGV 4474, 04.04.2003).  
c) Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana (DOGV 6912, 28.11.2012).  
d) Decret 91/2002, de 30 de maig, del Consell, sobre registre dels titulars d'acció social i, de registre i autorització de funcionament de serveis i centres d'acció social en la Comunitat Valenciana (DOGV 4264, 05.06.2002).  
e) Ordre de 17 de febrer de 2003, de la Conselleria de Benestar Social, sobre condicions i requisits per a l'autorització dels centres especialitzats per a dones en situació de risc social, per la qual es desplega el Decret 91/2002, de 30 de maig, del Consell, sobre registre dels titulars d'activitats d'acció social, i de registre i autorització de funcionament dels serveis i centres d'acció social, en la Comunitat Valenciana (DOGV 4447, 25.02.2003), modificada per l'Ordre de 28 de gener de 2005, de la Conselleria de Benestar Social, per la qual es modifica l'Ordre de 17 de febrer de 2003, de la Conselleria de Benestar Social, sobre condicions i requisits per a l'autorització dels centres especialitzats per a dones en situació de risc social (DOGV 4942, 09.02.2005).  
  
f) Ordre de 22 de desembre de 2003, de la Conselleria de Benestar Social, sobre funcionament general dels centres especialitzats per a dones en situació de risc social (DOGV 4677, 26.01.2004).  
  
  
TÍTOL VI  
Concertació de serveis addicionals i modificació i revisió dels concerts  
  
Article 41. Concertació de serveis addicionals  
1. Les entitats d'iniciativa social de nova creació i les que hagen quedat excloses totalment o parcialment en la present convocatòria que complisquen els requisits exigits per a optar al règim d'acció concertada i assolisquen la puntuació mínima exigida establida en l'article 12.2 de la present convocatòria, podran adherir-se amb sol·licitud prèvia en qualsevol moment al concert social durant la seua vigència, sempre que existisca crèdit adequat i suficient i les necessitats del servei el justifiquen.  
2. Els acords d'acció concertada, en els supòsits recollits en l'apartat anterior, se sotmetran a les restants disposicions d'aquesta convocatòria. I seran prorrogables pel mateix temps i en les mateixes condicions que els restants concerts subscrits a l'empara d'aquesta.  
  
  
  
TÍTOL VII  
Revisió i modificació dels concerts  
  
Article 42. Modificació dels concerts  
Els concerts acordats a l'empara de la present convocatòria seran modificables conformement amb el que es disposa en els articles 31 i 32 del Decret 181/2017, amb les següents especificacions: en el cas dels centres, l'increment del nombre de places requerirà l'autorització prèvia, i únicament és possible si la direcció general competent determina que les necessitats existents ho justifiquen i l'interés de les persones acollides en el centre no es veu perjudicat pel major nombre de persones residents.  
  
Article 43. Revisió i modificació de les condicions econòmiques  
  
La revisió i modificació de les condicions tècniques i econòmiques dels concerts se subjectarà al que es disposa en l'article 32 del Decret 181/2017, amb les següents especificacions: la revisió dels mòduls econòmics requerirà un estudi previ de la direcció general competent, que determine que els costos variables, fixos i permanents de prestació del servei són inferiors o superiors a les contraprestacions econòmiques rebudes. Els mòduls es fixaran en una quantia que, dins de les disponibilitats pressupostàries, permeta restablir l'equilibri entre costos i contraprestacions.  
  
Article 44. Protecció de dades  
La participació en la present convocatòria comporta el tractament de dades de caràcter personal de les persones sol·licitants, per part de la Conselleria d'Igualtat i Polítiques Inclusives, segons l'article 13 del Reglament general de protecció de dades.  
1. Drets de les persones interessades.  
a) Les persones interessades tenen dret a sol·licitar l'accés a les seues dades personals, la rectificació o supressió d'aquests, la limitació del seu tractament o a oposar-se a aquest, mitjançant escrit, després d'identificar-se, adreçat a l'òrgan que tramite aquesta convocatòria.  
b) Reclamació davant l'Agència Espanyola de Protecció de Dades. Si les persones interessades entens que s'han vist perjudicades pel tractament o en l'exercici dels seus drets, poden presentar una reclamació davant l'Agència Espanyola de Protecció de Dades, a través de la seu electrònica accessible de la pàgina web https://www.aepd.es/.  
2. Delegat/ada de Protecció de Dades. Les persones sol·licitants podran contactar amb qui exercisca la titularitat de la Delegació de Protecció de Dades de la Generalitat Valenciana, a través de correu electrònic: zbf@lzd.to o en la següent adreça postal: passeig de l'Albereda, número 16, 46321 València.  
3. Les dades personals recollides procedeixen de les sol·licituds presentades per les persones interessades.  
4. Informació sobre l'activitat de tractament.  
  
NOM DE L'ACTIVITAT DEL TRACTAMENT: CONCERT SOCIAL  
EXERCICI DE DRETS DAVANT: Direcció General de l'Institut Valencià de les Dones i per la Igualtat de Gènere  
C/ La Democràcia, 77, torre III, planta 4a  
46291 València  
institut\_rnmphvsbtd@sqo.wi  
FINALITATS O USOS DEL TRACTAMENT: Atendre la sol·licitud de concert social presentada conformement amb el procediment establit en la Llei 39/2015, d'1 d'octubre, del procediment administratiu comú de les administracions públiques i normativa especial  
BASE JURÍDICA, LICITUD O LEGITIMACIÓ: Article 6.1.c, RGPD, el tractament és necessari per al compliment d'una obligació legal aplicable al responsable del tractament (Reglament (UE) 2016/679 del Parlament Europeu i del Consell, de 27.04.2016).  
  
Llei 39/2015, d'1 d'octubre, del procediment administratiu comú de les administracions públiques.  
  
Decret 181/2017, de 17 de novembre, del Consell pel qual es desenvolupa l'acció concertada per a la prestació de serveis socials en l'àmbit de la Comunitat Valenciana per entitats d'iniciativa social.  
TERMINI DE CONSERVACIÓ: Es conservaran durant el temps necessari per a complir amb la finalitat per a la qual es van recaptar i per a determinar les possibles responsabilitats que es pogueren derivar d'aquesta finalitat i del tractament de les dades. S'hi aplica el que es disposa en la normativa d'arxius i documentació  
TIPOLOGIA O CATEGORIES DE DADES DE CARÀCTER PERSONAL: Caràcter identificatiu: nom i cognoms, DNI/NIF/NIE/passaport, adreça (postal o electrònica), telèfon (fix o mòbil).  
Altres dades: les contingudes en la sol·licitud.  
CATEGORIES DE PERSONES INTERESSADES O AFECTADES I ORIGEN DE LES DADES: Representant de l'entitat.  
Secretari/ària de l'entitat.  
Les dades personals recollides procedeixen de les sol·licituds i de la documentació presentada per les persones interessades.  
CESSIÓ O COMUNICACIÓ DE DADES (categoria de persones destinatàries) No estan establides les comunicacions de dades  
TRANSFERÈNCIES INTERNACIONALS No estan establides les transferències internacionals de dades  
MESURES DE SEGURETAT, TÈCNIQUES I ORGANITZATIVES Les mesures de seguretat implantades es corresponen amb les establides en l'annex II (Mesures de seguretat) del Reial decret 3/2010, de 8 de gener, pel qual es regula l'Esquema nacional de seguretat en l'àmbit de l'administració electrònica